
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT
Bucureşti: 4 noiembrie 1999

Nr.515/XVIII/9

   


      RAPORT

asupra proiectului de Lege pentru aprobarea Ordonanţei de urgenţă a Guvernului nr.111/1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat în anul şcolar 1999-2000

În urma examinării proiectului de Lege pentru aprobarea Ordonanţei de urgenţă a Guvernului nr.111/1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat în anul şcolar 1999-2000,  în şedinţa din 3 noiembrie 1999, propunem ca acesta să fie supus spre dezbatere şi adoptare cu următoarele amendamente:

	Nr.

Crt.
	Textul iniţial
	Text adoptat de Comisie
	Motivare

	1.
	Articol unic – Se aprobă Ordonanţa de urgenţă a Guvernului nr.111 din 30 iunie 1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat în anul şcolar 1999-2000, publicată în Monitorul Oficial al României, Partea I, nr.313 din 30 iunie 1999.
	Articol unic – Se aprobă Ordonanţa de urgenţă a Guvernului nr.111 din 30 iunie 1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat în anul şcolar 1999-2000, publicată în Monitorul Oficial al României, Partea I, nr.313 din 30 iunie 1999, cu următoarele modificări:
	

	2.
	Titlul legii: Lege pentru aprobarea 

Ordonanţei de urgenţă a Guvernului nr.111/1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat în anul şcolar 1999-2000.
	Titlul legii: Lege pentru aprobarea Ordonanţei de urgenţă a Guvernului nr.111/1999 privind finanţarea organizării şi desfăşurării concursului naţional de ocupare a posturilor didactice vacante din învăţământul preuniversitar de stat pentru  anul şcolar 1999-2000.
	

	3.
	Art.1 – În anul şcolar 1999-2000 cheltuielile pentru organizarea şi desfăşurarea concursurilor pentru ocuparea posturilor didactice vacante se suportă din taxele percepute de la candidaţi.
	Art.1 – Prin derogare de la dispoziţiile art.11 alin.(7) din Legea nr.128/1997 privind Statutul personalului didactic, pentru anul şcolar 1999-2000 cheltuielile de organizare şi desfăşurare a concursurilor pentru ocuparea posturilor didactice vacante se suportă din taxele percepute de la candidaţi.
	Precizări de ordin juridic

	4.
	Art.2 – Cuantumul taxelor prevăzute la art.1 va fi stabilit de fiecare inspectorat şcolar, respectiv de fiecare unitate şcolară reprezentativă, şi nu poate depăşi nivelul cheltuielilor de organizare şi desfăşurare.
	Art.2 – Text fără modificări.

